钦定古今图书集成/明伦汇编/闺媛典/第314卷 > 皇清四十七 > 包宾旭母康氏
## 钦定古今图书集成/明伦汇编/闺媛典/第314卷 > 皇清四十七 > 包宾旭母康氏

按《上海县志》：“康氏，包宾旭母。年十八归包，生三男而夫死。氏年二十七，截爪发投棺中，以节义自誓，饮冰茹蘗，历四十馀年。长男、次男俱甫娶而夭，氏偕孀妇挑灯夜绩，易粟以给𫗴粥。逮宾旭成立，家稍稍裕，而氏勤作如故，不少自休。康熙四十九年，邑令李发枝表其闾。二妇亦克遵姑训，乡党重之。”